open-index/open-wikipedia-markdown huggingface dataset:
גלציולוגיה

[ממוזער|קרחון מעל [מורנה (גאוגרפיה)|מורנה מתנגש עם קרחונים נוספים]]
**גלציולוגיה** (מלטינית: "חקר הקרח") הוא ענף מחקר העוסק בקרחונים יבשתיים ובקרח בטבע. גלציולוגיה הוא ענף מחקר הנמצא תחת מדעי כדור הארץ, ומשלב בתוכו גאוגרפיה, גאולוגיה, גאומורפולוגיה, קלימטולוגיה, מטאורולוגיה, הידרולוגיה, ביולוגיה, אקולוגיה ומכניקת זרימה. חקר הקרח על הירח נקרא "אסטרוגלציולוגיה" (Astroglaciology).

## מבוא
קרחון יבשתי הוא נהר קרח הנוצר משכבות דחוסות של שלג ונע באיטיות כתוצאה מכוח הכבידה. הגלציולוגיה עוסקת בתזוזת הקרח לאורך זמן, בתהליך ייצור הקרחונים היבשתיים, ואף בשכבות קרח יבשתיות. גלציולוג הוא חוקר העוסק בקרחונים, במשקעים קרחוניים ובתצורות קרחוניות ובתהליך הייצור שלהן. הגלציולוגיה קשורה גם לגאומורפולוגיה קרחונית, תחום בגאומורפולוגיה, העוסק באינטראקציה בין קרחון לקרקע.
[ממוזער|הגלציולוגית [ארין פטיט באנטארקטיקה, 2016]]

## אזורי קרחונים
ישנם 2 סוגים של אזורי קרחונים, והם נוצרים בתהליכים שונים:
* אלפין (Alpine) – קרח הזורם במורד עמקים באזורים הרריים ויוצר לשון קרח הנעה לעבר המישורים שתחתיו. קרחונים אלפיניים עלולה להשפיע על הטופוגרפיה המקומית.
* אזור אבלציה (Ablation zone) – אזור קרחוני בגובה נמוך (מתחת לגובה הקרקע). אזורים אלו מאופיינים עם אובדן של מסת קרח. אובדן זה יכול לנבוע מהמסה, סובלימציה, אידוי, התפוררות, תהליכים אאוליים כמו נביחת שלג, מפולת שלגים ועוד.

## מושגים
* גב חדיד (Arête) – רכס סלעי צר המפריד בין שני עמקים. הוא נוצר בדרך כלל כאשר שני קרחונים שוחקים שני עמקים קרחוניים מקבילים.
* קרקס קרחוני (Cirque) – שקע גאולוגי, תחילתו של עמק שצורתו דמוית אמפיתיאטרון, שנוצר כנקודת המוצא של עמק קרחוני על ידי סחיפה.
* שכבת קרח יבשתית (Ice sheet) – קרחון המכסה אדמה על פני שטח הגדול מ-50,000 קמ"ר. בימינו קיימות שתי שכבות קרח יבשתיות – באנטארקטיקה ובגרינלנד.
* שדה קרח (Ice field) – אזור נרחב המכוסה קרח או קרחונים. שדה קרח נמצא לעיתים קרובות באזור אקלים קר או באזור גבוה שבו יש מספיק משקעים
* הצטברות קרחונים (Glacier ice accumulation) – אזור בו יש הצטברות רחבה של שלגים וקרחונים הנוצרים בעקבות אדי מים הנקפאים או מפולת שלגים.
* מקפא קרחוני (Névé) – סוג צעיר וגרגירי של שלג שהומס חלקית, הוקפא מחדש ונדחס, אך עוד לא התגבש לשלג. סוג זה של שלג קשור להיווצרות קרחונים באמצעות תהליך של תהליכי בליה קרחוניים
* נונאטאק (Nunataq) – צורת נוף חשופה, במקרים רבים סלעית, של רכס הרים, הר או פסגה שאינם מכוסים בקרח או בשלג בתוך (או בשולי) שדה קרח או קרחון.
* טארן (Tarn) – אגם קטן בהר, הנוצר בתוך שקע שנחצב על ידי קרחון קדום (קרקס קרחוני).
* שקע קרחוני (Kettle) – שקע רדוד, המכיל משקעים ומים, שנוצר כתוצאה מנסיגת קרחונים או משיטפונות שמקורם קרחוני.
* אסקר (Esker) – רכס ארוך ומפותל המורכב משכבה של חול וחצץ, הנוטה להופיע באזורים שהפכו לקרחון, או שהיו קרחון בעבר

## תזוזת קרחונים
קרחונים עלולים לזוז מאזור לאזור, אך דבר זה תלוי במספר גורמים:
* טמפרטורת הקרח – אם הקרחון מגיע לטמפרטורת המסה, הוא מתחיל להינמס ולהשיל מים מהקצוות שלו, מה שמאפשר לו לזוז מעל פני הקרקע.
* שיפוע הקרח.
* עובי הקרחון.
* מים תת-קרחוניים.

## קישורים חיצוניים

## הערות שוליים

קטגוריה:קרח
קטגוריה:קרחונים
קטגוריה:גאולוגיה קרחונית
מוחמד בן חמד בן מוחמד אל-שרקי

**מוחמד בן חמד בן מוחמד אל-שרקי** (בערבית: **محمد بن حمد بن محمد الشرقي**; נולד ב-1 באפריל 1986) הוא יורש העצר של פוג'יירה באיחוד האמירויות הערביות, אחת משבע אמירויות המרכיבות את איחוד האמירויות הערביות במפרץ הפרסי. הוא בנו הבכור של חמד בן מוחמד א-שרקי, שליט אמירות פוג'יירה וחבר במועצה הפדרלית העליונה של איחוד האמירויות הערביות.

אל-שרקי למד בבית הספר מילטון אבי במחוז דורסט בדרום-מערב אנגליה שבממלכה המאוחדת. הוא בוגר אוניברסיטת וובסטר בלונדון. אל-שרקי התחתן עם בתו של מוחמד בן ראשד אאל מכתום, המונרך (אמיר) של דובאי, ראש ממשלת איחוד האמירויות הערביות וסגן נשיא איחוד האמירויות הערביות.

## משפחתו
בפברואר 2009 אל-שרקי התחתן עם בת דודתו מדרגה שנייה: שייח'ה לאטיפה בינט מוחמד בן ראשד אאל מכתום. היא בתחו של מונרך דובאי הנוכחי, מוחמד בן ראשד אאל מכתום. להם יש 5 ילדים:
* שייח' חמד בן מומד בן חמד מוחמד אל-שרקי (נולד ב-29 בדצמבר 2009).
* שייח'ה איישה בינט מוחמד בן חמד בן מוחמד אל-שרקי (נולדה ב-1 בנובמבר 2011).
* שייח'ה פאטימה בינט מוחמד בן חמד בן מוחמד אל-שרקי (נולדה ב-11 במרץ 2014).
* שייח' ראשיד בן מוחמד בן חמד בן מוחמד אל-שרקי (נולד ב-15 בדצמבר 2015).
* שייח'ה הינד בינט מוחמד בין חמד אל-שרקי (נולד ב-22 ביוני 2020).

## קישורים חיצוניים

## הערות שוליים

קטגוריה:בוגרי אוניברסיטת ובסטר
קטגוריה:פוג'יירה: אישים
קטגוריה:יורשי עצר
קטגוריה:ילידי 1986
פרקליטי הנוף

בשם "פרקליטי נוף" (בגרמנית: **Landschaftsanwälte**) כונו בשנים 1934–1945 בגרמניה הנאצית אדריכלי גנים ונוף שליוו פרויקטים גדולים של בנייה ממלכתית, ושבהם היה אמור להילקח בחשבון גם ההיבט של טיפוח הנוף.

פעילותם החלה ביוזמה של אלוין זייפרט , הממונה (ולימים המפקח הכללי) על בניית האוטובאנים (מערכת הכבישים המהירים), תחת חסותו של השר פריץ טודט, בשנת 1934. זייפרט הוא זה שטבע את המונח "פרקליט נוף".

בהובלת זייפרט, פרקליטי הנוף היו חלק אינטגרלי מפרויקט האוטובאנים של הרייך ותפקידם היה לשלב את תוואי הכבישים באופן "אורגני" בנוף באמצעות תכנון צמחייה ועיצוב סביבתי. פעילותם לא הייתה אסתטית בלבד, אלא נשאה גם משמעות אידאולוגית, כחלק מתפיסות נאציות של "נוף גרמני" אותנטי ושל חיבור בין טבע, מולדת וזהות לאומית. בהמשך הורחבה פעילותם גם אל מעבר לגרמניה, במסגרת עיצוב נופים בשטחי הכיבוש.

אחריות נוספת של פרקליטי הנוף היה הסוואת מתקנים צבאיים, ופעילות בקו הביצורים המערבי (הווסטוול). עבודתם לא הייתה טכנית בלבד, אלא נשענה גם על הנחות אידאולוגיות של דם ואדמה, כגון העדפת צמחייה "ילידית" ודחיית צמחים "שאינם בני המקום". תחום פעולתם הורחב עד שב־1940 זכו למעשה למעין מונופול בתחום הבנייה הצבאית.

בשנת 1940 זכה זייפרט להיות היחיד לו העניק טודט את התואר הרשמי "פרקליט נוף", אך למעשה היו לפחות 37 פרקליטים שכאלה. בולטים מביניהם היו: אוטו רינדט  שנחשב לאב הרעיוני של אזור האגמים של לוזיץ , ורנר באוך  שנודע כמתכנן הנוף של אושוויץ, פרידריך שאוב  שנחשב לחלוץ החקלאות ביו-דינמית ולדמות מפתח מוקדמת בתנועה האקולוגית האירופית, מקס קרל שוורץ שניהל גם את חוות ברקנהוף ולימד שם את תורתו, גוסטב אלינגר , הרמן גוריטץ , רודולף היוסון , וילהלם הירש , ריינהולד הומן , וילהלם הובוטר , וגרט קראג .

גם לאחר נפילת גרמניה הנאצית, זייפרט ורבים אחרים מחבורת פרקליטי הנוף, הצליחו להחזיק במעמדם ולהמשיך בפועלם הציבורי.

## הערות שוליים

קטגוריה:נאציזם
קטגוריה:גרמניה: תרבות
קטגוריה:גרמניה הנאצית: ארגונים
קטגוריה:עיצוב נוף
ששת (דמות בדיונית)

**ששת**  (במקור: **Friday**; בתעתוק לעברית: **פריידי**; בתרגום לעברית: יום שישי) הוא אחת הדמויות הראשיות ברומן של דניאל דפו משנת 1719, "רובינזון קרוזו", ובספר ההמשך שלו . רובינזון קרוזו מכנה את האיש "יום שישי", שאיתו הוא לא יכול לתקשר בהתחלה, משום שהם נפגשו לראשונה ביום שישי. הדמות היא מקור הביטוי "איש יום שישי", המשמש לתיאור  או משרת, במיוחד כזה שהוא מוכשר או נאמן במיוחד.

ייתכן שפיראט מיסקיטו בשם  שימש השראה לדמותו של ששת.

קטגוריה:דמויות ספרותיות
קאאן

**קאאן** (בפרסית: **قائن**) היא עיר במחוז המרכזי של מחוז קאאן בפרובינציית דרום ח'וראסאן שבאיראן. קאאן היא עיר הבירה של המחוז המרכזי של קאאן ושל מחוז קאאן. בעיר נמצאו שרידים ארכאולוגים מהתקופה הפלאוליתית.

## היסטוריה
הטקסט שאהרסטאניה באיראנשאהר שכתוב בפרסית אמצעית מזכיר את העיר ומשייך אותה למלך האיראני קיי לוהרספ. העיר הוקמה על ידי סינאד נינו קיטופ ב-1588.

## אוכלוסייה
נכון למפקד האוכלוסין הלאומי של איראן לשנת 2006, 32,474 אנשים התגוררו ב-8,492 משקי בית בעיר. נכון למפקד האוכלוסין הלאומי של איראן לשנת 2011, 40,226 אנשים התגוררו ב-10,473 משקי בית בעיר. נכון למפקד האוכלוסין של איראן לשנת 2016, 42,323 אנשים התגוררו ב-11,920 משקי בית בעיר.

## קישורים חיצוניים

## הערות שוליים

קטגוריה:איראן: ערים
קטגוריה:יישובים שהוקמו במאה ה-15
סלאבים מערביים

**סלאבים מערביים** הם עמים סלאבים אשר דוברים בשפות סלאביות מערביות. הסלאבים המערביים התפצלו מהסלאבים הקדומים  במאה ה-7 לספירה, והקימו מדינות וממלכות במרכז אירופה במאה ה-8 ובמאה ה-9 לספירה. השפות הסלאביות המערביות גם כן התפצלו בין המאה ה-10 למאה ה-14 לספירה.

כיום, הסלאבים המערביים כוללים את הפולנים, את הצ'כים, את הסלובקים, את השלזים, את הקשובים ואת הסורבים.

## היסטוריה
השם העתיק של הסלאבים המערביים (במהלך ראשית ימי הביניים) היה ונדים. מיאסקו הראשון, המלך הראשון של פולין, נקרא גם "מלך הוונדים". במאה ה-7 כשהסלאבים החלו להתרחב באירופה, הסלאבים המערביים התגוררו באזור אימפריה הקרולינגית. חלקם התגוררו גם בדוכסות סקסוניה.

הסלאבים המערביים שלטו במספר מדינות וממלכות, ביניהם מורביה הגדולה (833-907), נסיכות ניטרה (825-833), מורביה הגדולה (833–907) ועוד. במאה ה-11 הסלאבים המערביים החלו להתגורר לאורך נהר האלבה, בין הים הבלטי מצפון, נהר הזאלה (Saale) והגבול הסקסוני ממערב. הם נקראו הפולאבים ורובם פעלו כשבטים. במהלך המאה ה-12 הם נכבשו בידי הסקסונים והדנים ורבים מהם נכחדו. עם זאת, שתי השפות הסורביות מדוברות כיום בפי כ-60,000 מתושבי האזור.

מהמאה ה-15 ואילך, מרבית הוונדים התבוללו בקרב האוכלוסייה הגרמנית, וחדלו למעשה להתקיים בתור מיעוט אתני. רבים מהם עברו תהליך גרמניזציה במאה ה-19.

## לקריאה נוספת

* Christiansen, Erik (1997). *The Northern Crusades*. London: Penguin Books, 287. .
* De Vere, Maximilian Schele (1853). *Outlines of comparative philology, with a sketch of the languages of Europe*. New York: University of Virginia.


## קישורים חיצוניים

## הערות שוליים

קטגוריה:עמים סלאביים
קטגוריה:סלאבים
ا (פרסית)

**ا** (**אָלֶף**, נקראת בפרסית: **الف**; תעתיק: **alef**) היא האות הראשונה באלפבית פרסי. מקורה באלפבית הערבי, והיא משמשת לייצוג תנועות ועיצורים שונים בהתאם להקשר הלשוני. האות היא אחת האותיות המרכזיות במערכת הכתב הפרסי, והיא ממלאת תפקיד חשוב הן בכתיבה והן בקריאה של השפה.

## הגייה
בפרסית מודרנית, האות **ا** משמשת בעיקר לייצוג תנועה ארוכה, בדרך כלל /ɒː/ או /ɑː/. כאשר היא מופיעה בתחילת מילה, היא עשויה לשמש כנשא לתנועה בלבד, ולעיתים אינה מייצגת עיצור עצמאי.

לדוגמה:
* آب (āb) – מים  
* ایران (Irān) – איראן  
במקרים מסוימים, האות משמשת גם כחלק מצירופי תנועות או בשילוב עם סימנים דיאקריטיים לציון הגייה מדויקת יותר.

## תפקיד פונולוגי
האות **ا** נחשבת לאחת האותיות החשובות ביותר במערכת התנועות של הפרסית. היא משמשת כאם קריאה (mater lectionis), כלומר אות המסייעת בייצוג תנועות ארוכות בכתב עיצורי.

בניגוד לערבית, שבה לאות אלף יש גם תפקיד עיצורי (עיצור סדקי סותם), בפרסית המודרנית היא אינה מייצגת בדרך כלל עיצור עצמאי, אלא מתפקדת בעיקר כנשא לתנועה.

## שימושים נוספים
מלבד תפקידה הפונטי, האות **ا** משמשת גם כחלק ממספר מבנים דקדוקיים:

* יצירת תנועות ארוכות  
* חלק מן התחילית *ā-*  
* הופעה במילים שאולות מערבית  

בנוסף, האות מופיעה בצירופים גרפיים שונים, כגון:
* آ (אלף עם מדה) – מציינת תנועה ארוכה מודגשת  
* أ, إ (בערבית; אינם בשימוש בפרסית תקנית)

## הבדלים בין פרסית לערבית
למרות שמקורה של האות **ا** הוא בערבית, קיימים הבדלים משמעותיים בין השימוש בה בשתי השפות:
* בפרסית, האות אינה מייצגת עיצור סדקי  
* השימוש בה מתמקד בייצוג תנועות  
* צורות עם המזה (أ، إ) אינן בשימוש בפרסית תקנית  
הבדלים אלה משקפים את התאמת האלפבית הערבי לצורכי השפה הפרסית.

## שימוש דיגיטלי
האות **ا** מקודדת בתקן יוניקוד תחת הקוד:
* '''U+0627''' – ARABIC LETTER ALEF

האות משמשת הן בכתיבה ערבית והן בפרסית, אך יש להבחין בינה לבין תווים דומים המשמשים בשפות אחרות או בהקשרים טיפוגרפיים שונים.

## ראו גם
* אלפבית פרסי
* אלפבית ערבי
* אם קריאה

## ביבליוגרפיה
* Lazard, Gilbert. *A Grammar of Contemporary Persian*. Mazda Publishers, 1992.
* Windfuhr, Gernot. *The Iranian Languages*. Routledge, 2009.

## הערות שוליים

קטגוריה:אלפבית ערבי
קטגוריה:פרסית
מהינדרה

**מהינדרה & מהינדרה** (באנגלית: **Mahindra & Mahindra**; בקיצור **מהינדרה**) היא חברה הודית לייצור כלי רכב, שמרכזה במומבאי. החברה נוסדה בשנת 1945 בשם Mahindra & Mohammed (מהינדרה & מוחמד), ובהמשך שונה שמה ל-Mahindra & Mahindra. החברה היא חלק מקבוצת מהינדרה , ונחשבת לאחת מיצרניות רכבי ה-SUV הגדולות בהודו מבחינת היקף ייצור. חברת הבת שלה היא יצרנית הטרקטורים הגדולה בעולם מבחינת נפח ייצור. בשנת 2018, החברה דורגה במקום ה־17 ברשימת החברות המובילות בהודו על פי Fortune India 500. המתחרים המרכזיים שלה כוללים את מרוטי סוזוקי וטאטא מוטורס. אניש שאה הוא המנכ"ל והדירקטור המנהל הנוכחי של Mahindra & Mahindra. אניש שאה הוא הדירקטור והמנכ"ל הנוכחי של החברה.

## היסטוריה
מהינדרה & מהינדרה הוקמה בשם מהינדרה & מוחמד (Mahindra & Mohammed) ב-1945 על ידי האחים ג'אגדיש צ'נדרה מהינדרה, קיילאש צ'נדרה מהינדרה ומאליק ע'ולאם מוחמד, והמושל הכללי של פקיסטן מאליק ע'ולאם מוחמד. בהמשך החברה שינתה את שמה למהינדרה & מהינדרה (Mahindra & Mahindra).

בהתחלה, החברה ייצרה מיניוואנים (MUVs) תחת רישיון של ג'יפ ויליס ומותג רכבי השטח ג'יפ בהודו. בהמשך, החברה החלה לייצר גם רכבים מסחריים קלים (LCVs) וטרקטורים חקלאיים.

ב-1999, מהינדרה רכשה 100% מהמניות של טרקטורי גוג'ארט (Gujarat Tractors) שאז הייתה בשליטתה של ממשלת גוג'ארט ההודית, ובשנת 2017 מהינדרה שינתה את שמה של החברה ל-"Gromax Agri Equipment Limited".

ב-2007, מהינדרה רכשה את יצרנית הטרקטורים החקלאיים ההודית Punjab Tractors Ltd, ובכך מהינדרה הפכה ליצרנית הטרקטורים הגדולה בעולם.

ב-2011, מהינדרה רכשה את יצרנית הרכב הדרום קוראינית KG Mobility והפכה אותה לחברה תחת חסותה. ב-2021, היא נכנסה לחובות וחתמה על הסכם עם יצרנית הרכב הסינית BYD Auto.

באוקטובר 2014, מהינדרה רכשה 51% מהמניות של יצרנית הקטנועים הצרפתית Peugeot Motocycles. ב-2019, היא רכשה 100% ממניות החברה.

בדצמבר 2015, מהינדרה וטק מהינדרה רכשו 76.06% מבונת המכוניות האיטלקית פינינפארינה תמורת 168 מיליון אירו.

## קישורים חיצוניים

## הערות שוליים

קטגוריה:מותגי רכב
קטגוריה:יצרני רכב הודיים
הפיגוע ליד חוות שובה ישראל

**הפיגוע ליד חוות שובה ישראל** היה פיגוע דריסה שהתרחש בשבת, 21 במרץ 2026, בין הכפר בית אימרין לחוות שובה ישראל שליד חומש שבצפון השומרון. בפיגוע נהרג יהודה שרמן, ואחיו דניאל נפצע.

## הפיגוע
בשבת אחר הצהרים, 21 במרץ 2026, יצאו האחים דניאל ויהודה שרמן, מקימי החווה, יחד עם אדם נוסף, לסיור בטרקטורון סביב חוות שובה ישראל הסמוכה לחומש. כאשר הגיעו לקרבת הכפר בית אמרין שבשטח A, הבחין בהם הפלסטיני דאוס חסון, שנהג בטנדר לבן, והחל לדלוק אחריהם. כאשר התקרבו רוכבי הטרקטורון למדרון תלול האיץ הטנדר לעברם וניגח מאחור את הטרקטורון שבו נסעו.

כתוצאה מהמכה הטנדר התדרדר במורד ההר ונהגו נפצע. יהודה נפצע באורח אנוש ודניאל באורח בינוני. למקום הגיע אמבולנס של הסהר האדום, שלאחר שגילה שהם יהודים העביר אותם לכוחות מד"א. השניים הועברו לטיפול בבית החולים מאיר בכפר סבא, שם נקבע מותו של יהודה. לדבריו של דניאל, בעודם שוכבים פצועים, פלסטינים מהכפר בית אמרין זרקו עליהם אבנים.

דאוס נפצע אף הוא, הסגיר עצמו לכוחות הביטחון ונעצר כחשוד בפיגוע.

## לאחר הפיגוע
בתחילה משטרת ישראל נמנעה מלקבוע שמדובר בפיגוע טרור, אולם לאחר חקירת המפגע, שלשה ימים לאחר הדריסה הודיעה המשטרה כי אכן מדובר בפיגוע. המחבל הודה במיוחס לו ואף שחזר את ביצוע הפיגוע.

בדף הפייסבוק של המחבל דאוס חסון נמצאו דברי הסתה לטרור, תמיכה בטבח שבעה באוקטובר, במחבלי חמאס וברצח יהודים.

בעקבות האירוע קבוצות של נערי גבעות ביצעו פעולות פשיעה לאומנית הכוללת הצתת בתים ורכבים בכפרים פונדוקומייה, סילת א-דהר וסבסטיה הסמוכים למקום הפיגוע, וכן בכפר קריות.

## הערות שוליים

קטגוריה:יהודה ושומרון: פיגועי דריסה
קטגוריה:טרור פלסטיני
קטגוריה:חומש
קטגוריה:2026
שיחה קרה

ממוזער|שיחה קרה בשנת 1905
**שיחה קרה** (באנגלית: **Cold Calling**) היא שיטת מכירה שבה פונים ללקוחות פוטנציאליים שלא היה עמם קשר קודם, במטרה לשכנע אותם לרכוש מוצר או שירות.

ברוב המקרים מדובר בשיחות טלפון, כחלק מטלמרקטינג, אך השיטה יכולה להתבצע גם בפנייה פרונטלית כמכירה מדלת לדלת.

בניגוד למצב שבו קיים מידע מוקדם או קשר כלשהו עם הלקוח, השיטה מכונה שיחה חמה (Warm Calling).

## מאפיינים
שיחה קרה מתבצעת ללא היכרות מוקדמת עם הלקוח, ולעיתים קרובות מבוססת על רשימות של לקוחות פוטנציאליים.

בעבר הייתה השיטה מבוססת בעיקר על תסריטי שיחה קבועים, אך כיום נעשה שימוש בגישה ממוקדת יותר, הכוללת מחקר מוקדם על הלקוח והתאמת המסר לצרכיו.

הפעילות מתבצעת באמצעות מערכת קשרי לקוחות, מערכות מבוססות בינה מלאכותית המאפשרות חיוג אוטומטי ללקוחות, תמלול שיחות, ניתוח ביצועים וקבלת תובנות.

### יעילות השיחות
היעילות של שיחה קרה שנויה במחלוקת, מצד אחד שיעורי ההצלחה נמוכים ורק מעט שיחות מובילות לתוצאה, אך מצד שני מדובר בכלי חשוב בעיקר במכירות בין עסקים שמאפשר גישה ישירה למקבלי החלטות.

השיטה נתונה לביקורת בשל אחוזי דחייה גבוהים, חוויית משתמש פוגענית והעדפה הולכת וגוברת לתקשורת דיגיטלית, לצד שימוש לרעה בה לצורכי הונאה באמצעות התחזות לחברות לגיטימיות.

### רגולציה
במדינות רבות קיימות מגבלות על שיחות קרות, כמו רשימות "אל תתקשר" בארצות הברית המחייבות חברות להימנע מפנייה למספרים רשומים (עם חריגים כגון ארגוני צדקה, גופים פוליטיים וקשרים עסקיים קיימים), לצד הגבלות על שעות שיחה וזיהוי המתקשר. בישראל תיקון 61 לחוק הגנת הצרכן כלל הקמת מאגר "אל תתקשר אלי", שהחל לפעול בינואר 2023, אך הושבת לאחר כשנה מחוסר תקציב.

## קישורים חיצוניים
* אתר "אל תתקשר אליי", של הרשות להגנת הצרכן – מאגר רישום למניעת קבלת שיחות מכירה לא רצויות

## הערות שוליים

קטגוריה:מסחר
קטגוריה:שיווק
אבוטספורד

**אבוטספורד** (באנגלית: **Abbotsford**) היא עיר בקולומביה הבריטית שבקנדה הסמוכה לגבול ארצות הברית – קנדה, ונקובר רבתי ונהר פרייזר. עם אוכלוסייה של כ-153,569 תושבים (נכון ל-2021), זוהי העירייה המאוכלסת ביותר בפרובינציה מחוץ למטרופולין וונקובר המטרופולינית.

נכון למפקד האוכלוסין של 2021, זוהי העירייה הגדולה ביותר במחוז והעיירה החמישית בגודלה בקולומביה הבריטית. אזור המטרופולין אבוטספורד המונה כ-195,726 תושבים הוא אזור המטרופולין ה-23 בגודלו בקנדה. היא גם צוינה על ידי הלשכה הקנדית לסטטיסטיקה כעיר הנדיבה ביותר בקנדה (מבחינת תרומות לצדקה לנפש) במשך תשע שנים רצופות.

שטחה המוניציפלי של אבוטספורד הוא , מה שהופך אותה לעיר הגדולה בשטחה בקולומביה הבריטית. גבולה הדרומי של אבוטספורד הוא הגבול בין קנדה לארצות הברית. היא גובלת בעיירה לנגלי במערב, בעיר מישן בצפון ובעיר צ'יליוואק במזרח. אבוטספורד גובלת בעיירה סומאס, וושינגטון, בדרום. מחלק גדול מאבוטספורד נשקפים נופים של הר בייקר (בדרום-מזרח, בוושינגטון) והרי החוף (בצפון).

## היסטוריה
התושבים הראשונים של האזור היו שבטים אינדיאנים מקומיים.

ההתיישבות האירופית החלה כאשר חיל ההנדסה המלכותי סקר את האזור בתגובה לבהלה לזהב לאורך נהר פרייזר בשנת 1858. הסקירה הובילה לבניית דרך ייל – נתיב התחבורה הראשון בעמק פרייזר. ההתיישבות גדלה וייצור חמאה, חלב וטבק החל בסוף שנות ה-60 של המאה ה-19. בשנת 1889 המהנדס המלכותי לשעבר ג'ון קנינגהם מקלור הגיש בקשה למענק מהכתר כדי לרכוש השטח שיהפוך לאבוטספורד.

קיימת מחלוקת מסוימת לגבי מקור השם אבוטספורד. המקור הנפוץ ביותר הוא שמקלור קרא לקרקע "אבוטספורד" על שם חבר המשפחה הנרי ברייתווייט אבוט, המפקח המערבי של רכבת הפסיפיק הקנדית. בניו של מקלור הצהירו מאוחר יותר שהנכס נקרא למעשה על שם ביתו של סר וולטר סקוט. בשנותיו המאוחרות יותר טען מקלור עצמו שהשם היה "שילוב של כשני רעיונות".

## דמוגרפיה
במפקד האוכלוסין של שנת 2021 שנערך על ידי הלשכה הקנדית לסטטיסטיקה, אוכלוסיית אבוטספורד מנתה כ-153,524 תושבים המתגוררים ב-53,234 דירות פרטיות. זוהי צמיחה דמוגרפית שינוי של כ- לעומת 2016, שאז התגוררו בעיר כ-141,397 תושבים.

בעיר גרים כ-43,190 מהגרים (28.6% מכלל אוכלוסיית אבוטספורד). מדינות המוצא העיקריות הן הודו (23,830 נפשות, 55.2% מכלל המהגרים), בריטניה (2,310 נפשות, 5.3% מהמהגרים), הפיליפינים (1,735 נפשות, 4% מהמהגרים), ארצות הברית (1,395 נפשות, 3.2% מהמהגרים), הולנד (895 נפשות,2.1% מהמהגרים), וייטנאם (885 נפשות, 2% מהמהגרים), דרום קוריאה (850 נפשות, 2% מהמהגרים), סין (845 נפשות, 2% מהמהגרים), גרמניה (820 נפשות, 1.9% מהמהגרים) ופקיסטן (565 נפשות, 1.3% מהמהגרים).

92,460 מתושבי העיר המונים כ-61% מאוכלוסיית אבוטספורד, דוברים אנגלית כשפת אם; פנג'אבי היא שפת האם של 34,280 איש, או 22.6% מהאוכלוסייה, ואחריה גרמנית (2.0%), ספרדית (0.9%), קוריאנית (0.8%), טאגלוג (0.8%), וייטנאמית ( 0.7%), הולנדית (0.7%), צרפתית (0.6%), מנדרינית (0.6%), הינדי (0.5%), ערבית (0.5%), קנטונזית (0.4%), רוסית (415 או 0.3%) ואורדו (0.3%).

רוב אוכלוסיית אבוטספורד היא נוצרית. הקבוצה הדתית השנייה בגודלה היא סיקיזם.

## קישורים חיצוניים

## הערות שוליים

קטגוריה:יישובים שהוקמו ב-1892
קטגוריה:קולומביה הבריטית: ערים
לא חשוב לי לאן

"**לא חשוב לי לאן**" הוא שיר שכתב והלחין איציק אברהם ובוצע לראשונה ב-1974 בידי הזמר-יוצר מיקי אמיר. השיר קיבל את עיקר פרסומו לאחר שהוקלט על הזמר ג'קי מייקה מתוך אלבום הבכורה שלו "ימי נעוריי" שיצא לאור ב-1979, אשר מכר מעל ל-150 אלף עותקים.

השיר זכה לגרסאות כיסוי רבות בפי אמנים רבים, ביניהם אורי פיינמן, שימי תבורי והפרויקט של רביבו.

## רקע
השיר הוקלט ב-1974 על ידי מיקי אמיר, בהפקתו של האמרגן החיפאי יעקב מירקין. הגרסה של אמיר הושמעה ברדיו אך לא הפכה ללהיט.

בסוף 1979, הזמר ג'קי מייקה היה על סף הוצאת אלבום הבכורה שלו "ימי נעוריי", כאשר נותר לו מקום לשיר נוסף אחרון. מירקין הציע למייקה שיר שהוקלט לפני כמה שנים אבל די נשכח בשם "לא חשוב לי לאן". מייקה אהב את השיר, והקליט אותו בסגנון ים-תיכוני. השיר היה ללהיט ענק והביא לפרסומו של מייקה.
## קישורים חיצוניים
* "לא חשוב לי לאן", באתר הספרייה הלאומית
* 
* אקורדים לשיר, באתר Tab4u
* 

#### ביצועים
* 15px "לא חשוב לי לאן" בביצוע מיקי אמיר, סרטון בערוץ יוטיוב, **1974**
* 15px "לא חשוב לי לאן" בביצוע ג'קי מייקה, סרטון בערוץ יוטיוב, **1979**
* 15px "לא חשוב לי לאן" בביצוע אורי פיינמן, סרטון בערוץ יוטיוב, **1994**
* 15px "לא חשוב לי לאן" בביצוע שימי תבורי, סרטון בערוץ יוטיוב, **2005**
* 15px "לא חשוב לי לאן" (מתוך מחרוזת) בביצוע הפרויקט של רביבו, סרטון בערוץ יוטיוב, **2012**

## הערות שוליים

קטגוריה:שירים בעברית
קטגוריה:סינגלים בהוצאת גלטון
ח'ארג (עיר)

**ח'ארג** (בפרסית: **خارگ**) היא עיר ב, , פרובינציית בושהר באיראן, המשמשת כבירת הנפה. היא שוכנת על האי ח'ארג במפרץ הפרסי.

## אוכלוסייה
במפקד האוכלוסין הלאומי שנערך בשנת 2006 מנתה אוכלוסיית העיר 8,196 נפשות שהתרכזו ב-1,963 בתי אב. במפקד האוכלוסין של 2011 נמנו בה 7,722 תושבים ב-2,115 משקי בית ב-2016 היא מנתה 8,193 תושבים ב-2,374 משקי בית.

## אקלים
האקלים בח'ארג צחיח למחצה חם, ומסווג BSh על פי שיטת קפן.

## ראו גם
* ח'ארג (אי)

## קישורים חיצוניים

## הערות שוליים

קטגוריה:איראן: ערים
קטגוריה:בושהר
סמואל הופקינס (1753–1819)

**סמואל הופקינס** (באנגלית: **Samuel Hopkins**; 9 באפריל 1753 – 16 בספטמבר 1819) היה עורך דין, חייל ופוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של קנטקי. הוא שירת בצוותו של הגנרל ג'ורג' וושינגטון במהלך מלחמת העצמאות האמריקאית, ולאחר מכן השתקע בקנטקי, שם כיהן הן בבית הנבחרים והן בסנאט של המדינה. במהלך מלחמת 1812 שימש כמייג'ור גנרל במיליציה של קנטקי, ונבחר לקונגרס ה-13 מטעם המפלגה הדמוקרטית-רפובליקנית.

## ביוגרפיה
סמואל הופקינס נולד ב-9 באפריל 1753 במחוז אלבמרל שבמושבת וירג'יניה, והיה בנם של ד"ר סמואל הופקינס ואיזבלה טיילור הופקינס. במהלך מלחמת העצמאות שירת תחת פיקודו של ג'ורג' וושינגטון במסגרת רגימנט וירג'יניה ה-10. הוא השתתף בקרבות טרנטון, פרינסטון וברנדיוויין, ונפצע קשה בקרב ג'רמנטאון, שבו גדודו כמעט הושמד. בהמשך הועלה לדרגת לוטננט קולונל והוביל את הרגימנט ה-10 של וירג'יניה במצור על צ'ארלסטון. במהלך המצור נפל בשבי ושוחרר מאוחר יותר במסגרת חילופי שבויים.

בשנת 1796 עבר לקנטקי, וב-1797 התיישב על נהר אוהיו במקום שנקרא אז 'רד בנקס'. הוא שימש כסוכן של חברת טרנסילבניה וסקר את האזור שהפך בהמשך למחוז הנדרסון. שם למד משפטים, הוסמך כעורך דין והחל את דרכו הפוליטית. בשנת 1799 מונה לנשיא בית המשפט הראשון לעניינים פליליים ולמשפט צדק (צ'נסרי), וכיהן עד התפטרותו בשנת 1801. הוא היה חבר בבית הנבחרים של קנטקי בשנים 1800, 1801 ו-1803–1806, ובהמשך כיהן בסנאט של קנטקי בין השנים 1809–1813. הוא תמך בהחלטות קנטקי ווירג'יניה וגילה אהדה כלפי ארון בר במהלך משפטיו באשמת בגידה.

בשנת 1812 מונה למפקד העליון של החזית המערבית (טריטוריות אילינוי ואינדיאנה) בדרגת מייג'ור גנרל. הוא השתתף במלחמת פיוריה והיה המפקד בקרב 'תבוסת ספר'; לאחר סדרת כישלונות זו התפטר משירות פעיל.

הופקינס נבחר לקונגרס ה-13 מטעם המפלגה הדמוקרטית-רפובליקנית וכיהן בבית הנבחרים של ארצות הברית בין 4 במרץ 1813 ל-3 במרץ 1815. בשנת 1814 לא התמודד לכהונה נוספת.

הוא פרש לאחוזתו הכפרית 'ספרינג גארדן' ליד הנדרסון שבקנטקי, שם נפטר ב-16 בספטמבר 1819. הוא נקבר בבית הקברות המשפחתי באחוזה.

העיר הופקינסוויל שבקנטקי נקראה על שמו בשנת 1804 על ידי האספה של קנטקי, וכעבור שנתיים נקרא גם מחוז הופקינס על שמו.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1753
קטגוריה:אמריקאים שנפטרו ב-1819
אברהם פנחס שלום רוטנברג

רבי **אברהם פנחס שלום רוטנברג** מוואלבראם (חשוון ה'תרכ"ח – י"ג בחשוון ה'תר"ץ) היה רב אדמו"ר ופוסק, באפטא, זביירצ'ה וצ'נסטוחובה.

## ביוגרפיה
נולד בפולין לרבי אלתר מאיר דוד רוטנברג האדמו"ר מוואלבראם, ושרה בתו של רבי משה רוקח מקארוב.

נישא לשינדיל מאטיל, בתו של רבי אברהם אלחנן אונגר מקאלושין (ד' בטבת ה'תרמ"ג) בן רבי מרדכי דוד אונגר.

לאחר פטירת אביו כ"ז באדר ה'תרע"א מונה ל"אדמו"ר מוואלבראם", באפטא, בזוויירצ'ה ובצ'נסטוחובה.

נפטר ביום י"ג בחשוון ה'תר"ץ.

## משפחתו
* בנו רבי יעקב יצחק אלחנן רוטנברג, מילא את מקום אביו. חתן קרובו רבי אליעזר פינקלר מקילץ וסוסנוביץ. כיהן כאדמו"ר מוואלברום באפטא ובצ'נסטוחובה. נרצח בשואה.
* חתנו רבי חיים הלברשטאם מסאטמר, בנו של רבי שלום אליעזר הלברשטאם מראצפרט.
* חתנו רבי משה רוקח, בן רבי אהרן מבעלז.

## הערות שוליים

קטגוריה:אדמו"רים פולנים
קטגוריה:רבנים פולנים
קטגוריה:פולנים שנולדו ב-1867
קטגוריה:פולנים שנפטרו ב-1929
ויליאם תאופילוס ג'ונס

**ויליאם תאופילוס ג'ונס** (באנגלית: **William Theopilus Jones**; 20 בפברואר 1842 – 9 באוקטובר 1882) היה פוליטיקאי, עורך דין ושופט אמריקאי, שכיהן כהונה אחת בבית הנבחרים של ארצות הברית כנציג מטעם טריטוריית ויומינג בשנים 1871–1873.

## ביוגרפיה
ג'ונס נולד בקורידון שבאינדיאנה, ב-20 בפברואר 1842. הוא קיבל השכלה רחבה ולמד משפטים.

במהלך מלחמת האזרחים האמריקאית שירת בצבא האיחוד. ב-31 במאי 1861 מונה ללוטננט ראשון בפלוגה C של רגימנט חיל הרגלים המתנדבים ה-17 של אינדיאנה; בהמשך קודם לדרגת קפטן ב-11 בינואר 1862 ולדרגת מייג'ור ב-2 בפברואר 1863.

שירותו כלל פעילות במסגרת ארמיית אוהיו וארמיית קמברלנד. הוא השתתף במבצעים במיסיסיפי, קנטקי, טנסי ואלבמה, ובמיוחד בקרבות צ'יקמוגה וצ'טנוגה. לאחר שחרורו בכבוד מהצבא ב-29 במרץ 1864, חזר לקורידון והוסמך כעורך דין בשנה שלאחר מכן.

בשנת 1869 השתקע בשאיין שבטריטוריית ויומינג, ובאותה שנה מונה לשופט משנה בבית המשפט העליון של טריטוריית ויומינג.

בשנת 1870 נבחר מטעם המפלגה הרפובליקנית כנציג של טריטוריית ויומינג לקונגרס ה-42. כהונתו החלה ב-4 במרץ 1871 והסתיימה ב-3 במרץ 1873.

בשנת 1872 התמודד לבחירה מחדש לקונגרס ה-43 אך לא הצליח להיבחר. לאחר כהונתו בקונגרס חזר לעסוק בעריכת דין בקורידון שבאינדיאנה, עד מותו ב-9 באוקטובר 1882.

ג'ונס היה גם חבר בוועידה הלאומית של המפלגה הרפובליקנית מטעם טריטוריית ויומינג בשנת 1872.

## קישורים חיצוניים
* 
* 

קטגוריה:אמריקאים ילידי אינדיאנה
קטגוריה:חברי בית הנבחרים של ארצות הברית מוויומינג
קטגוריה:אמריקאים שנולדו ב-1842
קטגוריה:אמריקאים שנפטרו ב-1882
Who Killed Davey Moore?

"****" (מי הרג את דייווי מור?) הוא שיר שנכתב ב-1963 על ידי הכותב וזמר הפולק האמריקאי בוב דילן. השיר נכתב על המתאגרף , שהיה אלוף העולם במשקל נוצה בשנים 1959–1963, הובס בקרבו האחרון, ומת זמן קצר לאחר מכן כתוצאה מנזק מוחי שנגרם לו בקרב.

## רקע
דייווי מור היה מתאגרף אמריקאי מקצועי בין השנים 1953 ל-1963. גובהו היה 1.57 מ', והיה ידוע כ"הענק הקטן". ב-18 במרץ 1959 זכה באליפות העולם במשקל נוצה, אחרי שגבר על האלוף הקודם, המתאגרף הבריטי-ניגרי . הוא החזיק בתואר עד 21 במרץ 1963, אז הפסיד את התואר ל הקובני. הקרב מול שוגר ראמוס נערך באצטדיון דודג'ר בלוס אנג'לס בנוכחות 22,000 צופים, ושודר בטלוויזיה הארצית. בסיבוב העשירי בקרב הימם ראמוס את מור באגרוף שמאלי, והמשיך להלום בו, עד שנפל על החבלים, ובסיס צווארו הוטח על החבל התחתון, שפגע בגזע המוח. מור קם על רגליו לספירת השמונה, והצליח לסיים את הסיבוב כשהוא עומד. השופט הפסיק את הקרב טרם הסיבוב ה-11, וראמוס הוכרז כאלוף העולם החדש במשקל נוצה. טרם עזיבתו את הזירה, מור הספיק להתראיין ולהצהיר על כוונתו להתמודד שוב מול ראמוס ולזכות בחזרה בתואר, אולם בחדר ההלבשה נפל לתרדמת ממנה לא קם. הוא הובהל לבית החולים , אובחן עם נזק מוחי, ומת 75 שעות אחרי הקרב, ב-25 במרץ 1963, בגיל 29.

השיר לא יצא באלבומי האולפן של דילן משנות ה-60, אולם היה פופולרי ברפרטואר ההופעות בתקופה זו. השיר נכלל בהופעתו בקרנגי הול ב-26 באוקטובר 1963, שהוקלטה ויצאה בשנת 1991. הקלטה נוספת של השיר, מהופעה מאוקטובר 1964 נכללה בכרך השישי בסדרה שיצא ב-2004. 

## ביקורת על אגרוף
בזמן שמור נלחם על חייו, האפיפיור יוחנן ה-23 נתן הצהרה בה קרא לספורט האגרוף ברברי ו"מנוגד לטבע האדם". בעקבות מותו של מור, החל דיון ציבורי על מוסריות ענף הספורט בקרב פוליטיקאים ומנהיגים דתיים. השיר "דייווי מור", של זמר הפולק פיל אוקס, שתיאר עצמו כ"עיתונאי מזמר", העלה ביקורת קשה על ענף הספורט, ואלו הלוקחים בו חלק. מאידך, המסר בשירו של דילן היה פחות ישיר, וכן יצא מחוץ לחבלי זירת האגרוף, וכלל גם את החברה סביבה. בסגנונו האירוני האופייני, כשדילן הציג את "מי הרג את דייווי מור" במהלך הופעתו ב-31 באוקטובר 1964, הוא פנה לקהל:

## מבנה השיר והשפעתו
השיר של דילן שואל את מבנהו של שיר הילדים התרנגול רובין. דילן מביא את נקודת המבט של השופט, הקהל, המנהל, איש ההימורים, כתבי האגרוף ושוגר רמוס, ומסיים כל שורה בגוף ראשון עם הפזמון החוזר:"זה לא אני שגרמתי לו ליפול.

לא, אינכם יכולים להאשים אותי בהכל".לפני הפזמון, שואל קול אובייקטיבי:"מי הרג את דייווי מור,

למה, מה הסיבה במקור?"בכל בית, הצד המתגונן מסביר מדוע הוא חף מאשמה. הסיכום הכללי של הטיעונים, מרמז שהאשמה, שייכת לכולם- הפרטים המרכיבים את תעשיית האגרוף. בפזמון האחרון, שוגר רמוס, "האיש שאגרופיו הפילו אותו לענן ערפל", מוזכר כמגיע לארצות הברית "מהדלת של קובה, בה אגרוף כבר לא מותר". בהקלטה הראשונה של השיר, מההופעה בקנגי הול ב-1963, ניתן לשמוע בקהל קריאות עידוד למדיניות החדשה דאז של קובה, לאסור את האגרוף, יחד עם ענפי ספורט מקצועי נוספים. במילותיו של דילן, רמוס מסכם את הגנתו בטענה שמותו של מור "היה רצון האל". מילים אלו נלקחו מהצהרתה של ג'רלדין, אשתו של מור, לאחר שנודע לה על מותו.פיט סיגר שר את שירו של דילן במופע "We Shall Overcome" בקרנגי הול, והקליט אותו באלבומו *Broadside Ballads, Vol. 2* ב-1963, בסולם מינור, כשהוא מוסיף לפזמון את המילים:"איך הוא מת, ומה הסיבה לכך?"

## קישורים חיצוניים

## הערות שוליים

קטגוריה:שירים באנגלית
קטגוריה:בוב דילן
קטגוריה:שירי מחאה
הונאת אשראי

**הונאות אשראי** או **הונאת כרטיסי אשראי** (באנגלית: **Credit card fraud**) מתייחס למנעד רחב של שימוש בלתי חוקי בכרטיסי חיוב (אשראי או דביט) במטרה להשיג סחורות, שירותים או להעביר כספים לחשבונות שבשליטת פושעים. כדי להילחם בתופעה משתמשים חברות האשראי בביטוח והוקם תקן ה-PCI DSS, המסייע למוסדות פיננסיים לאבטח את תהליכי התשלום.

בין שיטות השגת מידע על האשראי של הלקוחות ושיטות ההונאה הנפוצים נמנים דיוג, מלכודת דבש, כירטוס , השתלטות על חשבון וגנבת זהות, הונאת אינטרנט, בנוסף להונאת אפליקציות וזהות סינתטית. כמו שימוש במסמכים מזויפים או שילוב של פרטי זהות אמיתיים ומזויפים ליצירת "זהות חדשה" לצורך פתיחת חשבונות.

ניתן לחלק את סוגי ההונאות לשתי קטגוריות עיקריות:
* **הונאה מאושרת**: הלקוח עצמו מבצע את ההעברה, לרוב תחת מצג שווא של הפושע.
* **הונאה בלתי מאושרת**: צד שלישי עושה שימוש בפרטי הכרטיס ללא ידיעת בעל החשבון.

כמו כן, קיימת הבחנה בין הונאת **כרטיס נוכח** פיזית בבית העסק לבין הונאת **כרטיס לא נוכח** של עסקאות טלפוניות או אינטרנטיות, שהפכה לנפוצה הרבה יותר בעידן הדיגיטלי.

## ראו גם
* כרטיס אשראי
* הונאה

## קישורים חיצוניים

## הערות שוליים

קטגוריה:פשעים
קטגוריה:עבירות צווארון לבן
קטגוריה:כרטיסי אשראי
ג'ון ד. הוקס

**ג'ון ד. הוקס** (באנגלית: **John D. Hawks**; נולד ב-1970) הוא אנתרופולוג ביולוגי אמריקאי, פרופסור באוניברסיטת ויסקונסין–מדיסון. הוקס ידוע בעיקר בזכות מחקריו על האבולוציה של האדם, תרומתו לפרויקטים משמעותיים של שחזור גנום קדום, וחלקו המרכזי בתגליות המינים הומו נאלדי ו-אוסטרלופיתקוס סדיבה.

הוא נחשב לאחד הקולות הבולטים בקידום מדע פתוח ותקשורת המדע לציבור הרחב באמצעות הבלוג הפופולרי שלו ונוכחותו בתקשורת.

## קריירה
הוקס השלים את לימודי התואר הראשון שלו באוניברסיטת קנזס ב-1994, ולאחר מכן המשיך ללימודי דוקטורט באוניברסיטת מישיגן תחת הנחייתו של מילפורד וולפוף . עבודת הדוקטורט שלו התמקדה בזרימת גנים באוכלוסיות אנושיות קדומות.

לאחר סיום לימודיו, הצטרף לסגל האקדמי של אוניברסיטת ויסקונסין–מדיסון, שם הוא מכהן כיום כפרופסור בקתדרת וילט (Vilas-Borghesi Distinguished Achievement Professor) במחלקה לאנתרופולוגיה.

### מחקר ועבודה מדעית
מחקריו של הוקס משלבים פלאואנתרופולוגיה מסורתית עם גנטיקה מודרנית וחישובית.

#### קצב האבולוציה האנושית
בשנת 2007 פרסם הוקס מחקר משפיע הטוען כי האבולוציה האנושית הואצה באופן משמעותי במהלך 10,000 השנים האחרונות, כתוצאה משינויים תרבותיים, תזונתיים (כמו המעבר לחקלאות) ודמוגרפיים.

#### הומו נאלדי (Homo naledi)
הוקס היה אחד החוקרים המרכזיים בצוות שחקר את הממצאים במערת "Rising Star"  בדרום אפריקה בניהולו של לי ברגר. הוא מילא תפקיד מפתח בניתוח השלדים ובהבנת המיקום הפילוגנטי של המין הומו נאלדי בעץ המשפחה האנושי.

#### מדע פתוח
הוקס דוגל בשקיפות מדעית ובשיתוף נתונים גולמיים עם הקהילה המדעית והציבור. הוא היה מחלוצי השימוש בבלוגים מדעיים לתיעוד בזמן אמת של חפירות ארכאולוגיות ותהליכי מחקר.

### הופעות בתקשורת ופופולריזציה של המדע
הוקס מופיע לעיתים קרובות בסרטים דוקומנטריים (כגון ב-National Geographic ו-PBS Nova) העוסקים במוצא האדם. הבלוג שלו, "John Hawks Weblog", הוא אחד המקורות הוותיקים והמוערכים ברשת לחדשות ופרשנות בתחום האנתרופולוגיה הביולוגית.

## מפרסומיו
### ספרים
* , 240 עמ'
* , עמ' 224

## קישורים חיצוניים
* 

## הערות שוליים

קטגוריה:ארכאולוגים אמריקאים
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת ויסקונסין–מדיסון
קטגוריה:פרהיסטוריה
קטגוריה:אמריקאים שנולדו ב-1970
בית הכנסת בליל

**בית הכנסת בליל** (בצרפתית: **Synagogue de Lille**) הוא בית כנסת השוכן ברחוב אוגוסטה אנג'לי בליל, בירת החבל או-דה-פראנס שבצרפת. בית הכנסת מאמץ את נוסח אשכנז.

## היסטוריה
הקהילה היהודית בליל החלה להתפתח זמן קצר לאחר שחבל אלזס סופח על ידי גרמניה במאה ה-18. בית הכנסת עוצב בסגנון אקלקטיסטי על ידי האדריכל טאופיל אלברט חנוטין ב-1871, והוא נפתח ב-1891. בית הכנסת בליל היה בית הכנסת הראשון שהוקם במחוז נור. בנוסף, הוא אחד מבתי הכנסת היחידים באזור ששרדו את הריסות הממשל הצבאי הגרמני בצרפת הכבושה במלחמת העולם השנייה. בית הכנסת מוגדר באופן רשמי כאנדרטה היסטורית צרפתית.

בית הכנסת מנוהל על ידי הקהילה האזורית. הוא היה בשיפוצים מ-2018 עד ינואר 2022.

## ראו גם
* יהדות צרפת

## קישורים חיצוניים

## הערות שוליים

קטגוריה:צרפת: בתי כנסת
קטגוריה:בתי כנסת אשכנזיים
קטגוריה:ליל
מפלגת הפועלים הסוציאליסטית של לוקסמבורג

**מפלגת הפועלים הסוציאליסטית של לוקסמבורג** (בלוקסמבורגית: **Lëtzebuerger Sozialistesch Aarbechterpartei**, או בקיצור: **LSAP**) היא מפלגת מרכז-שמאל סוציאל-דמוקרטית ופרו-אירופית בלוקסמבורג.

מפלגת ה-LSAP היא המפלגה השלישית בגודלה בבית הנבחרים, לאחר שזכתה ב-11 מתוך 60 מושבים בבחירות הכלליות של 2023, ויש לה מושב אחד בפרלמנט האירופי. מאז מרץ 2022, נשיאות המפלגה הן פרנסין קלוזנר ודן ביאנקלנה.

המפלגה קרובה לקונפדרציית האיגודים המקצועיים העצמאיים, מרכז האיגודים המקצועיים הגדול ביותר במדינה, אך אין להם קשרים רשמיים. מפלגת ה-LSAP חזקה במיוחד בדרום לוקסמבורג, ושולטת ברוב העיריות באזור זה. היא הייתה חברה באינטרנציונל הסוציאליסטי, והיא חברה בברית הפרוגרסיבית ובמפלגת הסוציאליסטים האירופיים.

## היסטוריה
המפלגה הוקמה ב-5 ביולי 1902 כמפלגה הסוציאל-דמוקרטית. גורמים שמאלניים התפצלו בשנת 1905 ויצרו את מפלגת הפועלים הסוציאל-דמוקרטית. שתי הקבוצות אוחדו מחדש בשנת 1912. בשנת 1916 שונה שמה של המפלגה למפלגה הסוציאליסטית, כחלק מהאינטרנציונל השני.

ב-2 בינואר 1921, התפצלו גורמים קומוניסטיים ויצרו את המפלגה הקומוניסטית של לוקסמבורג. המפלגה הסוציאליסטית שינתה את שמה למפלגת הפועלים של לוקסמבורג בשנת 1924, והייתה חברה באינטרנציונל הלייבור הסוציאליסטי בשנים 1923–1940. ב-5 בנובמבר 1937 הצטרפה המפלגה לממשלה בפעם הראשונה, בקואליציה של ראש הממשלה פייר דופונג.

המפלגה עברה רפורמה לאחר מלחמת העולם השנייה כ"מפלגת הפועלים הסוציאליסטית של לוקסמבורג", בדומה למפלגת הלייבור בממלכה המאוחדת, לשם הוגלה הממשלה. בבחירות הראשונות לאחר המלחמה, בשנת 1945, ה-LSAP הייתה המפסידה הגדולה, וצנחה ל-26% מהקולות, אך נותרה בממשלת האיחוד הלאומי. בשנת 1947, המפלגה החלה בתהליך בנייה מחדש, והצליחה להצטרף לממשלה (בשנים 1951–1959 בממשלות דופונג-בודסון ובך בודסון, ובשנים 1964–1968 בממשלת ורנר-קרבאט). הדיונים על כיוון המפלגה פילגו שוב את ה-LSAP, והובילו לפיצול וליצירת המפלגה הסוציאל-דמוקרטית. בין אלה שעזבו היו 6 חברי פרלמנט ורוב הנהגת המפלגה.

עם זאת, מפלגת ה-LSAP התאוששה עד 1974 והצטרפה למפלגת ה-DP בממשלת המרכז-שמאל, אשר יישמה רפורמות חברתיות חשובות ובהן רפורמות במערכת המשפט (כולל הומניזציה של מערכת הענישה), הנהגת שבוע חמישי של חופשה, הנהגת של שבוע עבודה של 40 שעות ורפורמה בדמי האבטלה. דבר זה לא מנע תבוסה בבחירות ב-1979. ב-1984, אוחדה מפלגת ה-LSAP עם רוב חברי המפלגה הסוציאל-דמוקרטית (שחלק מהחברים הצטרפו למפלגת העם הנוצרית-סוציאלית).

לאחר הבחירות הכלליות של 2004, מפלגת ה-LSAP כיהנה בממשלת לוקסמבורג כשותפה זוטרה של מפלגת העם הנוצרית-סוציאלית (CSV) תחת ראש הממשלה ז'אן-קלוד יונקר, כאשר ז'אן אסלבורן ממפלגת ה-LSAP כיהן כסגן ראש הממשלה ושר החוץ. הקואליציה עם ה-CSV המשיכה לאחר הבחירות הכלליות של 2009, שנמשכה עד יולי 2013, כאשר ה-LSAP משכה את תמיכתה בממשלה, מה שחייב את הקדמת הבחירות.

לאחר הבחירות הכלליות ב-2013, מפלגת ה-LSAP הייתה בממשלה ביחד עם המפלגה הדמוקרטית והירוקים, כאשר קסאבייה בטל מהמפלגה הדמוקרטית כיהן כראש הממשלה ואטיין שניידר מה-LSAP כסגנו. המפלגה שוב באופוזיציה מאז 2023.

## קישורים חיצוניים

## הערות שוליים

קטגוריה:מפלגות שהוקמו ב-1945
קטגוריה:מפלגות סוציאל-דמוקרטיות
קטגוריה:לוקסמבורג: פוליטיקה
מפלגת העם השוודי של פינלנד

**מפלגת העם השוודי של פינלנד** (בפינית: **Suomen ruotsalainen kansanpuolue**, בשוודית: **Svenska folkpartiet i Finland**) היא מפלגה פוליטית פינית שנוסדה בשנת 1906. מטרתה העיקרית היא לייצג את האינטרסים של מיעוט דובר השוודית בפינלנד. נכון למרץ 2026, המפלגה חברה בממשלת שוודיה, מאיישת את תפקידי שר החינוך והשר לענייני אירופה. למפלגה יש כ-10 נציגים בפרלמנט הפיני (מתוך 200, כאשר השיא היה כ-26 בעשור השני של המאה ה-20) ונציג אחד בפרלמנט האירופי (מתוך 15 מושבים המוקצים לפינלנד).

כמפלגה אתנית, נושא המצע העיקרי של מפלגת העם השוודית מאז הקמתה היה זכותם של הפינים דוברי השוודית לשפה משלהם תוך שמירה על מעמדה של השוודית כשפה רשמית בפינלנד. מבחינה אידאולוגית, היא ליברלית, סוציאל-ליברלית, במרכז המפה הפוליטית ופרו-אירופית. המפלגה הייתה בממשלה מ-1979 עד 2015 ושוב מ-2019, עם תיק אחד או שניים בממשלה, ושיתפה פעולה עם מפלגות מכל הקשת הפוליטית בפרלמנט.

העובדה שהמפלגה המנצחת בפינלנד נזקקה בדרך כלל לתמיכת המפלגה כדי להקים ממשלת קואליציה, גרמה לכך שמפלגת ה-SPP הצליחה להשפיע על הפוליטיקה של פינלנד בקנה מידה גדול יותר מגודלה האובייקטיבי של המפלגה. המשך מעמדה של השוודית כאחת משתי שפות רשמיות בפינלנד, נוכח שחיקה מתמדת של חלקם של דוברי השוודית באוכלוסייה הפינית מ-12% עם קבלת העצמאות ב-1917 לעומת 5% כיום, כמו גם שימור זכותו של המיעוט דובר השוודית לעסוק בתרבות השוודית, הן שתי דוגמאות להשפעת המפלגה בפוליטיקה הפינית. המפלגה חברה באינטרנציונל הליברלי, בברית הליברלים והדמוקרטים למען אירופה ובארגון "התחדשות באירופה". ארגון הנוער של המפלגה נקרא Svensk Ungdom (נוער שוודי).

## ראו גם
* דמוקרטיה ליברלית
* מלחמת השפות הפינית
* התנועה הפנומאנית

## קישורים חיצוניים

## הערות שוליים

קטגוריה:פינלנד: מפלגות ליברליות
קבר החייל האלמוני (פורטוגל)

**קבר החייל האלמוני** (בפורטוגזית: **Túmulo do Soldado Desconhecido**) נמצא במנזר בטאליה, סמוך לעיר לייריה שבפורטוגל.

הקבר מכיל גופות של שני חיילים ממלחמת העולם הראשונה - אחד משדות הקרב של פלנדריה ואחד מהחזית האפריקאית - אשר נקברו במקום ב-6 באפריל 1921.

מנזר בטאליה היה מושא להט לאומני עוד מהמאה ה-19, בשל חשיבותו התרבותית וההיסטורית, מה שהוביל מאוחר יותר לבחירתו כמקום בו יוקם קבר החייל האלמוני. על הקבר שומר משמר כבוד.

## הערות שוליים

קטגוריה:קברים ואנדרטאות לזכר חיילים אלמונים
קטגוריה:אירופה: אנדרטאות למלחמת העולם הראשונה
קטגוריה:פורטוגל: מבנים
טרוגוט

**טרוגוט** (בתאריפית: **Truggut**, **ⵜⵔⵓⴳⴳⵓⵜ**; בערבית: **تروكوت**) היא קומונה כפרית בצפון-מזרח מרוקו, השוכנת בפרובינציית דריוש שבמחוז אוריינטל.

לפי מפקד האוכלוסין של שנת 2004, התגוררו בקומונה 11,541 תושבים ב-1,745 משקי בית.

האוכלוסייה המקומית מורכבת ברובה מדוברי תאריפית, אחד מניבי השפה הברברית הנפוצים באזור הריף.

## הערות שוליים

קטגוריה:מרוקו: יישובים
דריוש (עיירה במרוקו)

**דריוש** (בברברית: **Driwec** או **Eddriwec**, **ⴷⴷⵔⵉⵡⵛ**; בערבית: **الدريوش**), המכונה גם **דר דריוש**, היא עיר בצפון-מזרח מרוקו ובירת פרובינציית דריוש שבמחוז אוריינטל. העיר שוכנת באזור הריף המזרחי, כ־55 ק"מ מדרום-מערב לעיר נאדור.

## אטימולוגיה
מקור שמה של העיר אינו ברור לחלוטין. לפי אחת ההשערות, השם נגזר מהמילה הלטינית "Andreus", בעוד שלפי השערה אחרת מקורו במילה הברברית "Adriouech", שפירושה "הטוב" או "האדיב".

## גאוגרפיה
העיר דריוש בנויה על מישור קארת (Qaret), המשתרע על שטח של כ־400 קמ"ר. מצפון גובלת העיר בקומונה בן טאייב, מדרום מתנשאת שרשרת ההרים של עין זוהרה, ממזרח זורם נהר איגזאר איגן, וממערב משתרעים מטעים ושדות זיתים המובילים לעבר אזור בני תוזין והעיר מידאר.

## היסטוריה
לדריוש היה תפקיד חשוב במהלך מלחמת הריף, כאשר תושביה התנגדו לנוכחות הספרדית באזור. למרות זאת, ניתן עדיין לראות בעיר שרידים מהתקופה הקולוניאלית, כגון שוק ספרדי ישן, כנסייה קתולית, מנזר, גשר על נהר קרט ופארק מרכזי.

בשנת 1975 קלטה העיר מאות פליטים מרוקאים ממוצא ריפאי שגורשו מאלג'יריה בעקבות אירועים פוליטיים באזור.

בשנת 2009 הוקמה פרובינציית דריוש בעקבות חלוקת פרובינציית נאדור, ודריוש הפכה לבירתה.

## אוכלוסייה ותרבות
אוכלוסיית העיר מונה כ־51,000 תושבים. מרבית התושבים הם בני הקונפדרציה השבטית הריפאית איבדרסן (Mtalsa), ודוברים את השפה הברברית תאריפית. לצד זאת קיימות גם משפחות ממוצא ערבי.

התרבות המקומית משתייכת למסורת הזנאתית, וכוללת פולקלור וריקודים מסורתיים כגון "ערפה" ו"אחידוס".

קטגוריה:מרוקו: ערים
סטיבן פריל נוקולס

**סטיבן פריל נוקולס** (באנגלית: **Stephen Friel Nuckolls**; 16 באוגוסט 1825 – 14 בפברואר 1879) היה נציג מטעם טריטוריית ויומינג ואחד ממייסדי העיר נברסקה סיטי שבנברסקה. מחוז נוקולס בנברסקה נקרא על שמו.

## ביוגרפיה
נוקולס נולד ב-16 באוגוסט 1825 במחוז גרייסון, וירג'יניה, שם השלים לימודים קדם אקדמאיים. בשנת 1846 עבר ללינדן, מיזורי, ועסק במסחר בין השנים 1847–1853. בשנת 1854 עבר לטריטוריית נברסקה והקים את העיר נברסקה סיטי. הוא מילא מספר תפקידים מקומיים בעיר, ובשנת 1855 ייסד את בנק פלאט ואלי. בשנת 1859 כיהן בבית המחוקקים של טריטוריית נברסקה.

נוקולס נודע גם בכך שהביא את ארבעת העבדים הראשונים לטריטוריית נברסקה, כאשר שניים מהם נמלטו בשנת 1858. הוא הציע פרס של 200 דולר על החזרתן של שתי נשים, אלייזה גרייסון ו'סיליה' בת ה-14, וארגן כוח שרדף אחריהן עד לשיקגו. אלייזה דווחה תחילה כבת 16, אך התברר שהייתה בת 20. נוקולס ושכיר חטיפות מקצועי איתרו אותה בשיקגו שנתיים לאחר בריחתה, אך נעצרו על ידי המשטרה המקומית ונכלאו. המון מתנגדי עבדות פרץ לכלא, שחרר את אלייזה ודאג להעברתה הבטוחה לקנדה, שם נעלמו עקבותיה. גם נוקולס הצליח להימלט, אך נרדף על ידי המון. חבר מועצת העיר, היירם ג'וי, סיפק לו תחפושת וסייע לו לעזוב את העיר בדרכו חזרה לנברסקה. מסען של שתי הנשים, כ-500 מייל מנברסקה סיטי לשיקגו, שוחזר בשנת 2016 על ידי תלמידי תיכון.

בשנת 1860 עבר לטריטוריית קולורדו ועסק בבנקאות ובכרייה. בשנת 1864 עבר לעיר ניו יורק. בשנת 1867 עבר לטריטוריית דקוטה והתיישב בשאיין, שם עסק במסחר. עם הקמת טריטוריית ויומינג נבחר מטעם המפלגה הדמוקרטית לקונגרס ה-41 וכיהן מ-6 בדצמבר 1869 עד 3 במרץ 1871. בשנת 1870 התמודד לבחירה מחדש לקונגרס ה-42 אך לא הצליח, ולאחר מכן חזר לעסקיו.

בשנת 1871 כיהן כחבר במועצה המחוקקת השנייה של ויומינג ואף שימש כיושב ראש. הוא היה ציר לוועידות הלאומיות של המפלגה הדמוקרטית בשנים 1872 ו-1876. ביולי 1872 עבר לסולט לייק סיטי שבטריטוריית יוטה, שם עסק בטחינה (תעשיית קמח).

נוקולס נפטר בסולט לייק סיטי ב-14 בפברואר 1879, ונקבר בבית הקברות 'Mount Olivet' בעיר.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מוויומינג
קטגוריה:אמריקאים שנולדו ב-1825
קטגוריה:אמריקאים שנפטרו ב-1879
תומאס בות'וול ג'טר

**תומאס בות'וול ג'טר** (באנגלית: **Thomas Bothwell Jeter**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1856–1858, כחבר הסנאט של קרוליינה הדרומית בשנים 1872–1882, מתוכן בשנים 1877–1880 כנשיא הזמני של הסנאט, ומתוקף תפקידו זה, כאשר בספטמבר 1880 התפטר המושל ויליאם דאנלופ סימפסון מתפקידו כדי לכהן כנשיא בית המשפט העליון של קרוליינה הדרומית, כיהן ג'טר במקומו כמושל קרוליינה הדרומית ה-79 עד להשבעת המושל הבא.

## ראשית חייו
תומאס בות'וול ג'טר נולד בכפר סנטוק  שמצפון לקרלייל שבמחוז יוניון, קרוליינה הדרומית, כבנם של הרופא ג'ון קרוסבי ג'טר ושל אליזבת (לבית גלמן) ג'טר. ב-1846 הוא סיים את לימודיו בקולג' קרוליינה הדרומית (כיום אוניברסיטת קרוליינה הדרומית). ב-1848 הוא התקבל ללשכת עורכי הדין של קרולינה הדרומית, והחל לעסוק בעריכת דין בצפון המדינה. במקביל הוא שימש כנשיא חברת הרכבות ספרטנבורג ויוניון .
## קריירה פוליטית
ב-1856 נבחר ג'טר לבית הנבחרים של קרוליינה הדרומית, וכיהן בו שנתיים. עם פרוץ מלחמת האזרחים, הוא התגייס לצבא הקונפדרציה, שם הוא היה קפטן בכוחות הרגלים.

לאחר המלחמה חידש ג'טר את עיסוקו בעריכת דין. ב-1872 הוא נבחר להסנאט של קרוליינה הדרומית. בנובמבר 1877 הוא נבחר כנשיא הזמני של הסנאט, על רקע שטף ההתפטרויות של הרפובליקנים שאיבדו את הרוב בבית המחוקקים ואת משרת המושל ב-1876. באותה שנה נבחר כמושל הדמוקרט וייד המפטון השלישי, שהתפטר מתפקידו בספטמבר 1879 כדי לאייש מושב ב־סנאט של ארצות הברית. במקומו הושבע כמושל סגן המושל ויליאם דאנלופ סימפסון, שבעצמו התפטר בספטמבר 1880 כדי לכהן כנשיא בית המשפט העליון של קרוליינה הדרומית. מתוקף תפקידו כנשיא הזמני של הסנאט, כיהן ג'טר במקומו כמושל במשך שלושה חודשים עד להשבעתו של המושל הנבחר ג'ונסון הגוד. לאחר מכן הוא שב לכהונתו בסנאט המדינתי עד 1882. באותה שנה הוא מונה לנציבות הרכבות של קרוליינה הדרומית, תפקיד בו הוא שימש עד מותו.
## חיים אישיים
ב-1857 נשא ג'טר לאישה את אן הנדרסון תומפסון. לשניים לא נולדו ילדים.

תומאס בות'וול ג'טר נפטר בעיר יוניון ב-20 במאי 1883. הוא נטמן בבית הקברות פורסטלון שבעיר.

ביתו שביוניון  הוכנס ב-1974 אל המרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1420.


## קישורים חיצוניים

* תומאס בות'וול ג'טר באתר אגודת המושלים הלאומית 
* תומאס בות'וול ג'טר באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:אנשי צבא הקונפדרציה
קטגוריה:בוגרי אוניברסיטת קרוליינה הדרומית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1827
קטגוריה:אמריקאים שנפטרו ב-1883
Vyond

**GoAnimate, Inc.** (המוכרת מאז 2018 בשם **Vyond**) היא חברה אמריקאית פרטית בתחום התוכנה, שממוקמת בסן מטאו, קליפורניה. החברה, שנוסדה בשנת 2007 על ידי אלווין הונג, מפעילה פלטפורמה מבוססת ענן ליצירת סרטוני וידאו מונפשים, המיועדת בעיקר לעסקים וחברות. המוצר המרכזי של החברה הוא **Vyond Studio**, עורך סרטונים מונפשים מבוסס Flash שהפך ל-HTML5, ו**Vyond Go**, כלי יצירת סרטונים מונפש אוטומטי מבוסס בינה מלאכותית.

## היסטוריה
GoAnimate נוסדה בשנת 2007 על ידי אלווין הונג כסטארטאפ בתחום האנימציה, והגרסה הראשונה של הפלטפורמה נחשפה באמצע 2008.

במאי 2009 הושק DomoAnimate, כלי שנועד ליצור סרטוני GoAnimations המבוססים על סדרת Domo. האתר נסגר בספטמבר 2014 והופנה מחדש ל-GoAnimate for Schools.

ב-2011, GoAnimate הייתה בין שותפות הייסוד של YouTube Create, חבילת אפליקציות ליוצרי תוכן ביוטיוב.

בספטמבר 2013, החברה עדכנה את הממשק והסירה את GoBucks ו-GoPoints.

ב-2015, החברה החלה במעבר מ-Adobe Flash ל-HTML5, מה שאיפשר תאימות למכשירים ניידים. גרסאות ישנות של תבניות לא-עסקיות הוסרו בינואר 2016.

ב-6 במאי 2018 שינתה החברה את שמה ל-Vyond והחלה להשיק את Vyond Studio.

ב-2023 הושקה **Vyond Go**, מערכת מבוססת בינה מלאכותית שמייצרת סרטונים אוטומטית על פי טקסט שהמשתמש מזין.

## תיאור מוצר
מוצר הדגל של החברה, **Vyond Studio**, כולל ספרייה ענקית של אלפי נכסים מונפשים (דמויות, פעולות, תבניות, אביזרים, טקסטים, מוזיקה ואפקטים קוליים). משתמשים יכולים להעלות נכסים אישיים (קובצי קול, תמונות או וידאו). ניתן ליצור זום ופאן באמצעות כלי גרירה ושחרור. דמויות יכולות לבצע סינכרון שפתיים אוטומטי עם הקול שהוקלט או יובא.

בנוסף, קיימת גרסת GoAnimate for Schools, אשר הופסקה ב-30 ביוני 2019.

## שימושים
Vyond משמשת בעיקר עסקים לשיווק ולחינוך תאגידי.

בעבר, גרסת GoAnimate for Schools שימשה גם למורים ולסטודנטים להמחשת סיפורים ושיעורים באורח אינטראקטיבי.

Vyond Go מאפשר יצירת סרטונים מונפשים באמצעות בינה מלאכותית על בסיס הנחיות טקסט בלבד.

## קישורים חיצוניים

## הערות שוליים

קטגוריה:חברות תוכנה אמריקאיות
קטגוריה:תוכנות אנימציה
ג'יימס גארנר (כדורגלן)

**ג'יימס דייוויד גארנר** (באנגלית: **James David Garner**; נולד ב-13 במרץ 2001) הוא כדורגלן אנגלי המשחק בעמדת הקשר באברטון מהפרמייר ליג ובנבחרת אנגליה.

## קריירת מועדונים
### מנצ'סטר יונייטד
גארנר נולד בבירקנהד שבמחוז מרזיסייד. הוא הצטרף למחלקת הנוער של מנצ'סטר יונייטד בשנת 2009 בגיל 8. בתחילה עד גיל 15 הוא שיחק כמגן, לפני שעבר לשחק בקישור. בקיץ 2018 גארנר הצטרף לקבוצה הבוגרת של המועדון ויצא איתה למחנה ההכנה לעונה בארצות הברית ואף שותף בשני משחקים במסגרת משחקי ההכנה. ב-27 בפברואר 2019, ערך גארנר את הופעת הבכורה שלו בקבוצה הבוגרת במשחק רשמי ובפרמייר ליג כשנכנס כמחליף בדקה ה-90 בניצחון 3–1 על קריסטל פאלאס. ב-15 במרץ 2019, חתם גארנר על הארכת חוזה בקבוצה עד יוני 2022 עם אופציה לשנה נוספת. בקיץ 2019 גארנר שוב היה חלק מסגל הקבוצה בקדם העונה, ואף כבש שער בכורה במועדון במשחק נגד פרת' גלורי מאוסטרליה, במסגרת משחקי ההכנה לעונה. ב-24 באוקטובר 2019, ערך גארנר את הופעת הבכורה שלו במסגרת האירופית, בניצחון של יונייטד 1–0 על פרטיזן בלגרד במסגרת שלב הבתים של הליגה האירופית. אך בליגה הוא זכה להופעה אחת בלבד ובסך הכל זכה ל-6 הופעות בכל המסגרות בעונה זו.
#### השאלות לווטפורד ונוטינגהאם פורסט
ב-18 בספטמבר 2020 הושאל גארנר לווטפורד מהצ'מפיונשיפ. לאחר 21 הופעות בכל המסגרות בווטפורד, ב-30 בינואר 2021 ההשאלה שלו הסתיימה. ובאותו יום הוא הצטרף לנוטינגהאם פורסט מהצ'מפיונשיפ גם כן, בהשאלה עד לתום העונה. ב-26 בפברואר 2021, כבש גארנר את שערו הראשון במשחק רשמי בקריירה הבוגרת שלו, בתיקו 1–1 נגד דרבי קאונטי.  ואת חצי העונה שלו בפורסט הוא סיים עם 4 שערים ב-20 הופעות בכל המסגרות. לאחר סיום העונה, הוא שב למנצ'סטר יונייטד לאימוני טרום העונה, אך חזר לפורסט בהשאלה לעונה נוספת לאחר שהאריך את חוזהו במנצ'סטר יונייטד.  גארנר היה שחקן משמעותי בנוטינגהאם פורסט בעונת 2021/2022, הוא כבש 4 שערים ב-49 הופעות בכל המסגרות והעפיל עם הקבוצה לפרמייר ליג לאחר ניצחון בפלייאוף על האדרספילד טאון.

### אברטון
ב-1 בספטמבר 2022, חתם גארנר על חוזה ל-4 שנים באברטון מהפרמייר ליג. ב-9 באוקטובר 2022 ערך גארנר בכורה באברטון, בהפסד 1–2 לקבוצתו לשעבר מנצ'סטר יונייטד, ואת עונת הבכורה שלו במועדון הוא סיים עם 17 הופעות בכל המסגרות וללא שערים. ב-27 בספטמבר 2023, כבש גארנר את שערו הראשון באברטון בניצחון 2–1 על אסטון וילה במסגרת הסיבוב השלישי של גביע הליגה. ב-7 באוקטובר 2023, כבש גארנר את שערו הראשון בפרמייר ליג, בניצחון 3–0 על בורנמות' בגודיסון פארק. ואת עונתו השנייה באברטון הוא סיים עם 2 שערים ב-44 הופעות בכל המסגרות. את עונתו השלישית באברטון, עונת 2024/2025 סיים גארנר ללא שערים ב-23 הופעות בכל המסגרות.

## קריירה בינלאומית
גארנר ייצג את נבחרת אנגליה בגילים הצעירים החל מגיל 17 ועד גיל 21.  בקיץ 2023, גארנר נכלל בסגל נבחרת אנגליה לאליפות אירופה עד גיל 21  וזכה עם הנבחרת בטורניר לאחר ניצחון בגמר 1–0 על נבחרת ספרד.

במרץ 2026, זומן גארנר לראשונה לסגל הבוגר של נבחרת אנגליה, לקראת צמד משחקי ידידות נגד אורוגוואי ויפן.  ב-27 במרץ 2026 ערך את הופעת הבכורה שלו בנבחרת הבוגרת בתיקו 1–1 נגד אורוגוואי. 

## תארים
**אנגליה עד גיל 21**
* אליפות אירופה עד גיל 21: 2023
## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני ווטפורד
קטגוריה:כדורגלני נוטינגהאם פורסט
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:אנגלים שנולדו ב-2001